Document ID: 31984R0314

*****
ΚΑΝΟΝΙΣΜΟΣ (ΕΟΚ) αριθ. 314/84 ΤΗΣ ΕΠΙΤΡΟΠΗΣ
της 1ης Φεβρουαρίου 1984
που τροποποιεί για τέταρτη φορά τον κανονισμό (ΕΟΚ) αριθ. 2657/80 περί του καθορισμού των τιμών των νωπών ή διατετηρημένων δι' απλής ψύξεως ολοκλήρων σφαγίων προβάτων που διαπιστώνονται στις αντιπροσωπευτικές αγορές της Κοινότητας και περί του πίνακος των τιμών ορισμένων άλλων ποιοτήτων ολοκλήρων σφαγίων προβάτων εντός της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1195/82 (2), και ιδίως το άρθρο 4,
Εκτιμώντας:
ότι ο κανονισμός (ΕΟΚ) αριθ. 2657/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1266/83 (4), προβλέπει ότι η τιμή που διαπιστώθηκε στην ή στις αντιπροσωπευτικές αγορές κάθε κράτους μέλους καθορίζεται με τη χρησιμοποίηση σταθμιστικών συντελεστών που αντιπροσωπεύουν τη σημασία κάθε κατηγορίας στην εισφορά σε κάθε αγορά·
ότι στην Ιρλανδία η αντιπροσωπευτική αγορά του Δουβλίνου έκλεισε τις πόρτες της· ότι ένα μεγάλο μέρος των προβάτων, έως τώρα εμπορεύσιμων στο Δουβλίνο, τίθεται τώρα σε εμπορία στο Carlow· ότι ο όγκος των συναλλαγών που διαπιστώθηκε σ' αυτό το τελευταίο κέντρο οδηγεί στην αναγνώριση αυτού ως αγοράς αντιπροσωπευτικής· ότι μια τροποποίηση των συντελεστών σταθμίσεως που ερμηνεύουν τη σχετική σημασία των διαφόρων αντιπροσωπευτικών αγορών πρέπει να προκύψει από αυτό·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβάτων και Αιγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ υπό Ζ του κανονισμού (ΕΟΚ) αριθ. 2657/80 τροποποιείται ως εξής:
Στο σημείο 1, οι αντιπροσωπευτικές αγορές και οι ισχύοντες σταθμιστικοί συντελεστές αντικαθίσταται από τις ακόλουθες αντιπροσωπευτικές αγορές και συντελεστές:
«Athleague 15,4 %
Ballyhaunis 42,8 %
Carlow 9,5 %
Waterford 32,3 %»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 6 Φεβρουαρίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Φεβρουαρίου 1984.

Labels: 2
17
18